દુ:ખની વાત એ છે કે ડિરેક્ટર રાજેશ પિલ્લે પોતાની આ ફિલ્મની રિલીઝ જોઈ શક્યા નહીં. આ વર્ષે ફેબ્રુઆરીમાં તેઓ લિવરની બીમારીને કારણે ૪૧ વર્ષની ભરયુવાન વયે ગુજરી ગયા. તમને ઇમોશનલ-થ્રિલર ફિલ્મો ગમતી હોય કે નહીં, પરંતુ રિયલ લાઇફમાંથી આવી સરસ વાર્તા શોધીને પ્રામાણિકતાથી પેશ કરવા માટે ડિરેક્ટરને અંજલિરૂપે પણ આ ફિલ્મ જોવી જોઈએ. ફિલ્મ જોયા પછી ક્યારેય કોઈ ઍમ્બ્યુલન્સનો રસ્તો રોકતાં જીવ નહીં ચાલે.